**Ministerstvo investícií, regionálneho rozvoja a informatizácie SR**

**Záznam z online zasadnutia pracovnej skupiny**

**„Partnerstvo pre politiku súdržnosti 2020+“**

**28. apríla 2022**

**Workshop: Program Slovensko 2021 – 2027**

**cieľ politiky 1: Sociálnejšia a inkluzívnejšia Európa**

**Workshop viedli:**

facilitátor: M. Mojžiš, Úrad splnomocnenca vlády pre rozvoj občianskej spoločnosti

MIRRI SR, Program Slovensko: J. Ridzoň, M. Drotár

**Prezentácia:**

MIRRI SR, Partnerský dialóg Cieľ politiky 4: J. Ridzoň

**Priebeh:**

V úvode M. Drotár uvítal členov partnerstva a s ohľadom na veľký záber Cieľa politiky 4 (CP4) poďakoval sa za účasť aj zástupcom Ministerstva práce, sociálnych vecí a rodiny SR (MPSVR SR), Ministerstva školstva, vedy, výskumu a športu SR (MŠVVŠ SR), Ministerstva zdravotníctva SR (MZ SR), Ministerstva kultúry SR (MK SR) a Úradu splnomocnenca vlády pre rómske komunity (ÚSVRK). Súčasne informoval, že ide o už druhý workshop CP4, ten prvý (bol realizovaný cez viacero individuálnych tematických video stretnutí) sa uskutočnil ešte pred medzirezortným pripomienkovým konaním k Programu Slovensko, ktorý spoluorganizovalo MPSVR SR s Úradom splnomocnenca vlády pre rozvoj občianskej spoločnosti pre neziskový sektor. V. Paľková doplnila, že v skutočnosti za

Pokračovala stručná prezentácia ohľadne postupnosti prípravy Programu Slovensko, ktorú prezentoval J. Ridzoň. Súčasne upozornil účastníkov, že je možné zo strany partnerov vznášať pripomienky k Programu Slovensko aj napriek tomu, že už skončilo medzirezortné pripomienkové konanie (MPK) pričom rovnako sa prihliada na pripomienky z MPK a aj z partnerského dialógu. Termín na pripomienky k CP4 z partnerského dialógu je do 28.4.2022.

Nasledovali informácie od zástupcov rezortov

* za vzdelávanie a zručnosti V. Paľková z MŠVVŠ SR;
* trh práce, zručnosti na trhu práce, záruka pre mladých, aktívne začlenenie a dostupné služby, sociálne inovácie V. Michalovič z MPSVR SR;
* aktívne začlenenie rómskych komunít T. Škrabský z ÚSVRK.

Diskusia:

D. Hullová, Centrum vzdelávania neziskových organizácií

Informovala o workshopoch k CP4 najmä za časť vzdelávanie, pričom pozitívne ohodnotila spoluprácu na tvorbe Programu Slovensko za CP4 najmä otvorenosť a dynamiku stretnutí. Ďalej objasnila, že pripomienky k programu Slovensko, ktoré boli odosielané boli len charakteru spresnenia textu, osobitne poukázala na potrebu správnej formulácie digitálneho príspevku v texte Programu Slovensko, alebo potrebe rozšírenia cieľovej skupiny v sociálnych inováciách aj o migrantov a o dospelú populáciu.

**B. Lukáčová (zastúpená pánom Jesenským), Bratislavský samosprávny kraj (BSK)**

Aká je deliaca línia pri špecifickom cieli (ŠC) 4.2 v priorite Kvalitné a inkluzívne vzdelávanie a v priorite Zručnosti pre lepšiu adaptabilitu a inklúziu? V priorite 4P6 Aktívne začlenenie rómskych komunít, ŠC 4.3 či je možné budovať infraštruktúru základných škôl v lokalitách uvedených v Atlase rómskych komunít?

**V. Paľková, MŠVVŠ SR**

K prvej otázke v rámci zručností je ŠC 4.2 nadviazaný na Stratégiu celoživotného vzdelávania a poradenstva a investície pôjdu do troch typov aktivít: infraštruktúra k vzdelávacím účtom, nadpodnikové vzdelávacie centrá a centrá excelentnosti odborného vzdelávania a prípravy. V priorite Kvalitné a inkluzívne vzdelávanie je ŠC 4.2 zameraný na debarierizáciu školských zariadení, prístavby, prestavby a rekonštrukcie škôl, vybavenie učební, školské športoviská. Z predmetného vyplýva, že sa nejedná o prekryv.

**Jesenský, BSK**

Doplňujúca otázka: V Kvalitnom inkluzívnom vzdelávaní sú investície do základných škôl, alebo aj stredných škôl?

**V. Paľková, MŠVVŠ SR**

Aj základných, aj stredných škôl.

**T. Škrabský, ÚSVRK**

K druhej otázke uviedol, že sa s takou podporou v priorite 4.6 nepočíta z dôvodu nízkej alokácie. Takáto podpora bude možná z iných priorít.

**T. Erényi, Košický samosprávny kraj**

Či je už zverejnený zoznam obcí, pre ktoré sa plánuje realizovať podpora v Aktívnom začlenení rómskych komunít?

**T. Škrabský, ÚSVRK**

Všetky obce sa budú môcť uchádzať o pdoporu v tomto špecifickom cieli. Je potrebné uviesť, že bude závisieť od záujmu obcí, či chcú ísť do takejto komplexnej podpory (mäkké aktivity spolu s investíciami), avšak niektoré kritériá pre ich zapojenie predsalen budú použité, napr. ako je obec na tom s vysporiadaním pozemkov.

**T. Erényi, Košický samosprávny kraj**

Z časového hľadiska, kedy sa predpokladá výber obcí?

**T. Škrabský, ÚSVRK**

Zatiaľ ešte ÚSVRK nemá detailný plán postupu, ale v najbližšej dobe začne rozpracovávať plánované aktivity. Okrem už spomínanej aktivity plánujú aj tvoriť tímy, ktoré by menším obciam pomáhali pri identifikácii ich potrieb, kde ÚSVRK plánuje spolupracovať s vyšším územným celkom.

**M. Machajdíková, SOCIA**

Spomenula, že je dobré, že boli vypustení z Programu Slovensko prijímatelia, pretože existuje vždy riziko, že sa na niektorého prijímateľa zabudne. V Programe stále nie sú na všetkých miestach vyplnené ukazovatele.

Prvá pripomienka: Bolo by dobré, aby sa partnerský dialóg sa viedol aj pri nastavovaní ukazovateľov, alebo iných častí. Upozornila na spoločný ukazovateľ EECO18, ktorý sa častejšie používa pri partnerstve, avšak len pri verejnej správe a radi by videli, aby sa použil aj v súvislosti s inými aktérmi.

Druhá pripomienka: bolo by vhodné, aby sa podpora, ktorá bude nástupníckou po opatreniach FEAD bola realizovaná nielen cez balíčky, ale aj cez napr. voučre, alebo karty.

Tretia pripomienka: v rámci ŠC k) týkajúceho sa zdravotníctva bola textácia úplne zmenená oproti textu ešte pre MPK, pričom vypadli texty, týkajúce sa dlhodobej starostlivosti

**V. Michalovič, MPSVR SR**

Ad 1/ Budú ukazovatele dopracované počas vyhodnocovania pripomienok z MPK, pričom neformálne sa budú snažiť aj partnerov do procesu zahnúť. Rovnako sa pokúsi MPSVR SR nájsť aj vhodný ukazovateľ na pomenovanú situáciu.

Ad 2/ Snaha bola, znenie textu upraviť, tak, aby už texty o balíčkoch neboli v texte uvedené, ak tam ešte sú preveria a upravia text.

Ad 3/ Zrejme došlo k omylu, pri zapracovávaní textov do programu, určite text k dlhodobej starostlivosti bude doplnený. Súčasne MPSVR SR za účasti MZ SR uskutoční stretnutie, kde prizve partnerov, aby sa text k dlhodobej starostlivosti správne doplnil.

**T. Erényi, Košický samosprávny kraj**

Evidujú nesúlad v alokácii v programe a v  tabuľka, ktorá im bola doručená. Napríklad 4.5 RSO4.3 (tabuľka 145,7 mil. EUR a v programe 25 mil. EUR).

**J. Ridzoň, MIRRI SR**

Centrálna tabuľka je smerodajná a podľa nej potom bude upravený text programu.

**T. Erényi, Košický samosprávny kraj**

Oblasti intervencií niekedy nie je uvedená suma, je tam len „TBD“. Čo si majú pod tým predstaviť

**J. Ridzoň, MIRRI SR**

Áno, ešte neboli hodnoty ukazovateľov dopracované, ale to práve dolaďujeme s jednotlivými rezortmi. Je to nedoplnené preto, pretože sa na poslednú chvíľu menili alokácie kvôli energetike a migrácii. Platí to aj pre oblasti intervencií.

**T. Erényi, Košický samosprávny kraj**

Či sa budú môcť po doplnení údajov ešte vyjadriť k materiálu po doplnení údajov.

**J. Ridzoň, MIRRI SR**

Nevie sľúbiť, či sa to bude dať stihnúť pred predložením Programu na EK, avšak aj počas posudzovania Programu Komisiou sa plánuje viacero partnerských dialógov, kde bude možné aj tieto oblasti prejsť (napr. Partnerstvo k Systému riadenia) a samozrejme, flexibilita Programu predpokladá zmeny v programe minimálne raz ročne, kedy tiež bude partnerský dialóg.

**S. Kotrhová, Trenčiansky samosprávny kraj**

Bude oprávnená aj rekonštrukcia internátov pri stredných školách?

**V. Paľková, MŠVVŠ SR**

V princípe áno, avšak je potrebné upozorniť, že je veľmi dôležitá prepojenosť tzv. mäkkých aktivít spolu s investičnými. Nemôže byť preto cieľom projektu len samotná rekonštrukcia internátu, ale mala by takáto rekonštrukcia súvisieť so vzdelávaním (napr. aby mohli školu navštevovať osoby s hendikepom).

**J. Žišková, Nadácia Pontis**

V akom časovom horizonte sa plánuje príprava systému riadenia a následne príprava samotných výziev?

**J. Ridzoň, MIRRI SR**

Uvedené závisí od schválenia Programu Slovensko. Všetky potrebné dokumenty na spustenie výziev sa súbežne pripravujú, napr. Systém riadenia by mal byť predmetom konzultácií v júni 2022. Ak Komisia schváli Program čo najskôr, ideálne v lete 2022, potom by sme chceli hneď prvé výzvy mať pripravené rovnako v lete

**M. Machajdíková, SOCIA**

1. Plánuje sa pre projekty, ktoré sú podporené z OP Ľudské zdroje (napr. NP komunitné centrá), plynulá podpora z prostriedkov Programu Slovensko?

2. V CP4 bola doplnená podpora kultúry, bola k tomu náležite pridaná aj alokácia, alebo podpora kultúry sa plánuje z existujúcej alokácie?

**M. Drotár, MIRRI SR**

K druhej otázke, presun aktivít kultúry Cieľa politiky 5 do Cieľa politiky 4 bol zrealizovaný aj s alokáciou, čo znamená, že alokácia EFRR v CP4 ostala nedotknutá

**V. Michalovič, MPSVR SR**

K prvej otázke – z dôvodu opatrnosti plánuje MPSVR SR existujúce projekty predĺžiť.

**T. Erényi, Košický samosprávny kraj**

Deinštitucionalizácia – pre túto podporu chýba kód 128, ktorý sa zameriava na zdravotnícku infraštruktúru. Bude doplnený?

**J. Ridzoň, MIRRI SR**

Z dôvodu, že zástupcovia MZ SR sa museli odpojiť zo stretnutia poprosíme o napísanie tejto pripomienky a počas vyhodnocovania pripomienok to zapracujeme.